Kárystos

Kárystos () on Kreikan kaupunki ja samanniminen kunta (Δήμος Καρύστου, Dímos Karýstou), joka sijaitsee Euboian alueyksikössä Keski-Kreikan alueella. Koko kunnan pinta-ala on 672,4 neliökilometriä ja väkiluku 12 180. Varsinaisen Kárystoksen kaupungin väkiluku on 5 112 (vuonna 2011).

 Maantiede 

Kárystos sijaitsee Euboian saaren kaakkoiskärjessä Eteläisen Euboianlahden rannalla ja Óchi-vuoren juurella. Kárystoksen kunta käsittää koko Euboian kaakkoispään. Kuntaan kuuluvat myös Petalioín saaret, mukaan lukien Chersonísi, Foúnti, Lamperoúsa, Megalónisos Petalión ja Tragonísi, sekä saaret Ágios Andréas, Dimákos, Foniás, Kavallianí, Kounéli, Mandiloú, Petoúsi ja Stýra. Kunnan alueella Óchi-vuoren pohjoisrinteessä sijaitsee Dimosárin rotko.

 Historia 
 Antiikki 

Antiikin Karystos oli yksi Euboian tärkeimmistä kaupungeista. Sen paikka on ollut asuttu neolittisella ja helladisella kaudella, ja varsinainen kaupunki syntyi geometrisella kaudella. Kaupunki oli merkittävä satama- ja kauppapaikka ja tunnettiin muun muassa marmoristaan.

pienoiskuva|vasen|Kokkinókastron eli Castello Rosson linna sijaitsee mahdollisesti antiikin Karystoksen akropoliilla.
pienoiskuva|vasen|Kárystoksen rantaa.
Antiikin aikaisen kaupungin tarkkaa paikkaa ei tiedetä, mutta sen oletetaan sijainneen noin kolme kilometriä pohjoiskoilliseen nykyisestä kaupungista lähellä Kokkinókastrona (Castello Rosso) tunnettua linnavuorta.

 Nykyinen kaupunki 

Kaupunki kukoisti vielä bysanttilaisella kaudella. Myöhemmällä keskiajalla väestö kuitenkin siirtyi rannikkoalueelta turvallisemmille seuduille vuoristoon. Venetsialaisvallan aikana 1200-luvulta lähtien seudun elämä keskittyi Castello Rosson kukkulalle eli oletetun antiikin aikaisen akropoliin paikalle rakennetun linnan ympäristöön. 1300-luvulla rannalle nykyisen kaupungin kohdalle rakennettiin venetsialainen Boúrtzin nimellä tunnettu linna.

Nykyinen Kárystoksen kaupunki perustettiin Kreikan itsenäistymisen jälkeen vuonna 1843 kuningas Oton käskystä, kun väestö oli pyytänyt uuden kaupungin perustamista rannikolle olojen vakiinnuttua. Kaupungin alkuperäinen nimi oli kuninkaan mukaan Othonoúpoli (Οθωνούπολη). Vuonna 1863 sen nimeksi vaihdettiin antiikin aikaisen kaupungin mukaan Kárystos.

Kaupunki tunnetaan 1800-luvulla rakennetuista uusklassisista taloistaan. Niihin lukeutuu muun muassa kunnantalo. Kaupungin nähtävyyksiin lukeutuu myös muun muassa Kárystoksen arkeologinen museo. Antiikin aikaisia jäänteitä kaupungissa ei juuri ole. Kárystoksen merkittävin kirkko on Pyhän Nikolaoksen (Ágios Nikólaos) katedraali.

Nykyinen Kárystoksen kunta muodostui, kun Kárystos, Kafiréas, Marmári ja Stýra yhdistyivät vuoden 2011 alussa Kallikrates-suunnitelman mukaisesti.

 Kunnan osat 
pienoiskuva|Boúrtzin linna.
pienoiskuva|Kárystoksen kunnantalo.

Vuoden 2011 kuntauudistuksesta lähtien Kárystoksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

 Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Kafiréas Amygdaléa Amygdaléa 85 Drymonári 0 Kapsoúri 16 Priniá 23 Schízali 38 Thýmio 28 Zachariá 5 Kómito Antiás 59 Evangelismós 46 Kómito 42 Yhteensä: 342 Kárystos Aetós Aetós 413 Akrotíri 6 Boúros 20 Metóchi 48 Grampiá Grampiá 174 Mekounída 78 Roúklia 14 Kalývia Kalývia 557 Kárystos Kárystos 5 112 Zarboutaíïka 9 Mýloi Mýloi 133 Platanistós Ágioi 5 Elaiónas 14 Epanochóri 16 Kastrí 37 Mandiloú (saari) 0 Pidoulaíika 13 Platanistós 74 Potámi 29 Yhteensä: 6 752 Marmári Ágios Dimítrios Ágios Dimítrios 163 Aktaío Aktaío 47 Ekáli 4 Giannítsi Giannítsi 52 Káto Giannítsi 20 Póthio 71 Kallianós Agathó 39 Kalérgo 15 Kallianós 130 Lenosaíoi 7 Sóteira 6 Vráchos 5 Katsaróni Choní 38 Katsaróni 70 Marmári Agía Marína 27 Ágios Konstantínos 62 Chersonísi (saari) 0 Diastávrosi 30 Figiás 21 Kokkínis 26 Krýa Vrýsi 44 Lykórema 17 Marmári 910 Megalónisos Petalión (saari) 0 Panagía 59 Paralía Figiá 64 Sfyridoúpoli 0 Tragonísi (saari) 1 Melissónas Melissónas 33 Paradeísi Aléxis 44 Chánia 35 Paradeísi 115 Stouppaíoi Kalogéri 17 Rizovoúni 35 Stouppaíoi 117 Varellaíoi 13 Vatísio 33 Yhteensä: 2 370 Stýra Almyropótamos Almyropótamos 102 Kavallianí (saari) 0 Panagía 308 Mesochória Mesochória 198 Raptaíoi 78 Tsakaíoi 48 Néa Stýra Díliso 28 Kelliá 0 Kouvélles 44 Néa Stýra 1 031 Vathýrema 1 Zoodóchos Pigí 150 Polypótamos Elaiochóri 10 Polypótamos 58 Stýra Elafolímano 22 Kagkadaíoi 27 Kápsala 158 Léfka 93 Nimporeió 50 Stýra 310 Yhteensä: 2 716 Yhteensä: 12 180

 Lähteet 

 Aiheesta muualla 

 Δήμος Καρύστου. Kárystoksen kunnan verkkosivut. 

*